ᱟᱡᱟᱢᱜᱚᱲ ᱦᱚᱱᱚᱛ

ᱟᱡᱟᱢᱜᱚᱲ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱟᱡᱟᱢᱜᱚᱲ ᱰᱤᱡᱤᱡᱚᱱ ᱨᱮᱱᱟᱜ ᱯᱮᱭᱟ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾

ᱧᱩᱛᱩᱢ
ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱱᱚᱣᱟ ᱦᱮᱰᱠᱩᱣᱟᱴᱚᱨ ᱥᱚᱦᱚᱨ, ᱟᱡᱟᱢᱜᱚᱲ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱵᱤᱠᱨᱟᱢᱡᱤᱛ ᱤᱡ ᱵᱮᱴᱟ ᱟᱡᱟᱹᱢ ᱫᱚ ᱑᱖᱖᱕ ᱨᱮ ᱱᱚᱶᱟ ᱥᱚᱦᱚᱨ ᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱵᱤᱠᱨᱟᱢᱡᱤᱛ ᱫᱚ ᱯᱟᱨᱜᱟᱱᱟ ᱱᱤᱡᱟᱢᱟᱵᱟᱫᱽ ᱨᱮᱱᱟᱜ ᱢᱮᱦᱱᱚᱜᱚᱨ ᱨᱮᱱᱟᱜ ᱜᱚᱣᱛᱟᱢ ᱨᱟᱡᱽᱯᱩᱛ ᱤᱡ ᱵᱮᱴᱟ ᱤᱥᱞᱟᱢ ᱟᱜ ᱵᱤᱥᱣᱟᱥ ᱮ ᱟᱯᱱᱟᱨ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱨᱤᱱ ᱟᱡᱟᱢ ᱟᱨ ᱟᱡᱽᱢᱟᱛ ᱧᱩᱛᱩᱢ ᱨᱤᱱ ᱵᱟᱨᱭᱟ ᱵᱮᱴᱟ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱤᱥᱤ ᱫᱩᱨᱵᱟᱥᱟ ᱟᱜ ᱦᱟᱥᱟ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱼᱟ, ᱚᱠᱚᱭᱟᱜ ᱟᱥᱨᱚᱢ ᱯᱷᱩᱞᱯᱩᱨ ᱩᱯᱼᱦᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ,"Durvasa Ashram in Azamgarh official public information web page" 
ᱴᱚᱸᱥ ᱟᱨ ᱢᱟᱡᱷᱩᱣᱮ ᱜᱟᱰᱟ ᱨᱮᱱᱟᱜ ᱡᱚᱲᱟᱣ ᱰᱟᱦᱟᱨ ᱴᱷᱮᱱ, ᱯᱷᱩᱞᱯᱩᱨ ᱩᱯᱼᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱖ ᱠᱤᱞᱚᱢᱤᱴᱚᱨ (᱔ ᱢᱤᱞ) ᱠᱚᱧᱮ ᱨᱮ ᱾

ᱱᱟᱜᱟᱢ

᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱛᱟᱭᱚᱢ ᱨᱮ, ᱟᱡᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱢᱤᱫ ᱜᱚᱣᱛᱟᱢ ᱨᱟᱡᱽᱯᱩᱛ ᱫᱚ ᱫᱤᱞᱞᱤ ᱨᱮ ᱢᱩᱜᱚᱞ ᱫᱚᱨᱵᱟᱨ ᱨᱮ ᱢᱮᱥᱟ ᱠᱟᱫᱼᱟ, ᱚᱠᱚᱭ ᱚᱱᱟ ᱰᱮᱦᱮᱨ ᱫᱟᱨᱮ ᱤᱡ ᱯᱟᱱᱛᱮ ᱨᱮ ᱥᱮᱱ ᱞᱮᱱᱟ ᱾ ᱚᱱᱟ ᱟᱡᱟᱜ ᱢᱤᱥᱚᱱ ᱢᱤᱫ ᱱᱟᱯᱟᱭ ᱛᱟᱦᱮᱸ ᱠᱟᱱᱟ, ᱥᱟᱦᱤ ᱠᱚᱨᱴ ᱨᱮ ᱡᱟᱜᱟ ᱤᱫᱤ ᱛᱮ ᱵᱤᱪᱟᱹᱨ ᱡᱚᱛᱚ ᱦᱩᱭᱩᱜ ᱠᱟᱱ ᱨᱮ ᱦᱚᱸ : ᱱᱚᱣᱟ ᱟᱡᱟᱢᱜᱚᱲ ᱴᱚᱴᱷᱟ ᱨᱮ ᱒᱒ ᱯᱟᱨᱜᱟᱱᱟ ᱠᱚ ᱮᱢ ᱟᱫᱮᱭᱟ, ᱚᱠᱚᱭ ᱢᱤᱫ ᱜᱷᱟᱨᱚᱸᱡᱽ ᱜᱟᱲ ᱨᱤᱱ ᱛᱷᱚᱯᱟᱱ ᱫᱚ ᱪᱤᱱᱦᱟᱹ ᱠᱮᱫᱼᱟ ᱠᱚ, ᱟᱨ ᱚᱱᱟ ᱥᱟᱢᱟᱯᱟᱱ ᱴᱚᱴᱷᱟ ᱨᱤᱱᱤᱡ ᱨᱟᱡᱟ ᱵᱮᱱᱟᱣ ᱦᱩᱭᱮᱱᱟ ᱾ ᱱᱚᱶᱟ ᱢᱤᱫ ᱯᱷᱮᱢᱚᱥ ᱰᱟᱦᱟᱨ ᱛᱟᱦᱮᱸ ᱠᱟᱱᱟ ᱚᱠᱚᱭ ᱥᱟᱶᱛᱮ ᱤᱱᱟᱹᱜ ᱦᱚᱸ ᱵᱟᱝᱼᱟ ᱧᱩᱛ ᱨᱮ ᱜᱟᱨ ᱢᱩᱬ  ᱥᱮᱫ ᱵᱟᱲᱦᱟᱣ ᱮᱱᱟ ᱾

ᱚᱛᱱᱚᱜ
ᱟᱡᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔,᱐᱕᱔ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱕᱖᱕ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱜᱟᱝᱱᱟᱹᱭ ᱟᱨ ᱜᱷᱟᱜᱷᱨᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱟᱡᱟᱢᱜᱚᱲ ᱦᱚᱱᱚᱛ ᱥᱟᱢᱟᱝ ᱨᱮ ᱢᱟᱣᱩ, ᱠᱚᱧᱮ ᱨᱮ ᱜᱚᱨᱟᱠᱷᱯᱩᱨ, ᱮᱛᱚᱢᱼᱥᱟᱢᱟᱝ ᱨᱮ ᱜᱟᱡᱤᱯᱩᱨ, ᱮᱛᱚᱢᱼᱯᱟᱪᱮ ᱨᱮ ᱡᱳᱱᱯᱩᱨ, ᱯᱟᱪᱮ ᱥᱩᱞᱛᱟᱱᱯᱩᱨ ᱟᱨ ᱠᱚᱧᱮᱼᱯᱟᱪᱮ ᱨᱮ ᱟᱢᱵᱮᱰᱠᱚᱨ ᱱᱚᱜᱚᱨ ᱞᱮᱠᱟᱛᱮ ᱮᱥᱮᱫ ᱟᱠᱟᱱᱟ ᱾

ᱟᱡᱟᱢᱜᱚᱲ ᱦᱚᱱᱚᱛ ᱫᱚ ᱗ ᱩᱯᱼᱦᱚᱱᱚᱛ, ᱟᱨ ᱒᱒ ᱵᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱦᱚᱱᱚᱛ ᱨᱮ ᱔,᱑᱐᱖ ᱟᱹᱛᱩ (᱓,᱗᱙᱒ ᱦᱚᱲ ᱵᱟᱥᱟ ᱟᱠᱟᱱᱟ ᱱᱟᱠᱚ ᱟᱨ ᱓᱑᱔ ᱜᱮᱨ ᱵᱟᱥᱟ) ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱓᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱟᱡᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱔,᱖᱓,᱙᱑᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱤᱭᱟᱹ ᱥᱤᱧᱚᱛ ᱨᱮ ᱓᱐ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱤ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱯᱟᱲᱟᱜ ᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑,᱑᱓᱙ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱙᱕᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱗.᱑᱑% ᱛᱟᱦᱮᱸ ᱠᱟᱱᱟ ᱾ ᱟᱡᱟᱢᱜᱚᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ,  ᱟᱨ ᱗᱒.᱖᱙% ᱥᱮᱪᱮᱫ ᱫᱚᱨ ᱢᱮᱱᱟᱜ ᱠᱚᱣᱟ
᱾

᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱡᱟᱛᱮ ᱟᱡᱟᱢᱜᱚᱲ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱓᱙,᱓᱙,᱙᱑᱖ ᱦᱚᱲ ᱛᱟᱦᱮᱸ ᱠᱟᱱᱟ, ᱚᱠᱚᱭᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱙᱗᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾ ᱥᱚᱦᱨᱤ ᱦᱚᱲ ᱮᱞ ᱓᱙᱓,᱔᱐᱑ ᱟᱨ ᱫᱮᱦᱟᱛ ᱦᱚᱲ ᱮᱞ ᱔,᱒᱒᱐,᱕᱑᱒ ᱦᱚᱲ ᱥᱮᱞᱮᱫ ᱢᱮᱱᱟᱜ ᱠᱚᱣᱟ; ᱒᱑,᱓᱗,᱘᱐᱕ ᱛᱤᱨᱞᱟᱹ ᱟᱨ ᱒᱐,᱘᱒,᱗᱐᱗ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱫᱚᱨ ᱗᱐.᱙᱓% ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱟᱹᱢᱟᱹᱞᱮᱛ ᱯᱟᱹᱨᱥᱤ ᱦᱤᱱᱫᱤ ᱠᱟᱱᱟ ᱟᱨ ᱫᱚᱥᱟᱨ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱩᱨᱫᱩ ᱠᱟᱱᱟ ᱾ 
ᱟᱡᱟᱢᱜᱚᱲ ᱨᱮ ᱨᱚᱨᱚᱲ ᱞᱟᱹᱜᱤᱫ ᱛᱮ ᱣᱟᱨᱱᱟᱠᱭᱩᱞᱟᱨ ᱨᱮ ᱦᱤᱱᱫᱩᱥᱛᱟᱱᱤ (ᱦᱤᱱᱫᱤᱼᱩᱨᱫᱩ) ᱟᱨ ᱤᱝᱜᱽᱨᱮᱡᱽ ᱟᱜ ᱟᱣᱫᱷᱤ ᱟᱨ ᱵᱷᱚᱡᱯᱩᱨᱤ ᱨᱚᱲ ᱥᱮᱞᱮᱫ ᱟᱠᱟᱱᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱑.᱗᱕% ᱦᱚᱲ ᱫᱚ ᱦᱤᱱᱫᱤ ᱟᱨ ᱘.᱒᱒% ᱩᱨᱫᱩ ᱫᱚ ᱢᱟᱬᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲ ᱟᱠᱚ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ